VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS

Į S A K Y M A S

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS 2000 M. GRUODŽIO 6 D. ĮSAKYMO NR. 227 „DĖL MOKESTINIŲ PRIEVOLIŲ ĮSKAITYMO TVARKOS PATVIRTINIMO“ IR ŠIUO ĮSAKYMU PATVIRTINTOS MOKESTINIŲ PRIEVOLIŲ ĮSKAITYMO TVARKOS PAKEITIMO

2002 m. spalio 4 d. Nr. 284

Vilnius

Vadovaudamasi Lietuvos Respublikos finansų ministro 1997 m. liepos 29 d. įsakymu Nr. 110 patvirtintų Valstybinės mokesčių inspekcijos prie Finansų ministerijos nuostatų (Žin., 1997, Nr. 87-2212; 2001, Nr. 85-2991; 2002, Nr. 20-786) 18.11 punktu ir siekdama nustatyti mokesčių mokėtojų mokestinių prievolių įskaitymo į biudžetus bei fondus tvarką:

1. Pakeičiu:

1.1. Valstybinės mokesčių inspekcijos prie Lietuvos Respublikos finansų ministerijos (toliau – Inspekcija) viršininko 2000 m. gruodžio 6 d. įsakymo Nr. 227 „Dėl Mokestinių prievolių įskaitymo tvarkos patvirtinimo“ (Žin., 2000, Nr. 110-1558; 2001, Nr. 67-2460; toliau – Įsakymas) preambulę ir ją išdėstau taip:

„Vadovaudamasi Lietuvos Respublikos mokesčių administravimo įstatymo (Žin., 1995, Nr. 61-1525; 2001, Nr. 62-2211) 29 str. 4 dalimi, 38 str., 54 str. 11 dalimi, 56 str. 4 dalimi ir 57 str. 4 dalimi, Lietuvos Respublikos pridėtinės vertės mokesčio įstatymo (Žin., 2002, Nr. 35-1271) 91 straipsniu, Lietuvos Respublikos mokėjimų įstatymu (Žin., 1999, Nr. 97-2775), ir Lietuvos Respublikos finansų ministro 1997 m. liepos 29 d. įsakymu Nr. 110 patvirtintų Valstybinės mokesčių inspekcijos prie Finansų ministerijos nuostatų (Žin., 1997, Nr. 87-2212; 2001, Nr. 85-2991; 2002, Nr. 20-786) 18.11 punktu bei siekdama nustatyti mokesčių mokėtojų mokestinių prievolių įskaitymo į biudžetus ir fondus eiliškumą:“

1.2. Įsakymo 4.1 punktą ir jį išdėstau taip:

„4.1. Inspekcijos skyriui, atsakingam už informacinių sistemų kūrimą ir diegimą, užtikrinti, kad šiuo įsakymu patvirtintos Tvarkos nuostatos būtų taikomos Inspekcijos informacinėse sistemose.“

1.3. Įsakymu patvirtintos Mokestinių prievolių įskaitymo tvarkos 15 punktą ir jį išdėstau taip:

„15. Mokesčių permoka ar skirtumas mokesčių mokėtojo prašymu gali būti įskaitomi nepasibaigusių mokėjimo terminų deklaruojamiems ir apskaičiuotiems nedeklaruojamiems mokesčiams padengti tik padengus mokestines nepriemokas.“

1.4. Įsakymu patvirtintos Mokestinių prievolių įskaitymo tvarkos 22 punktą ir jį išdėstau taip:

„22. Nelaukiant mokesčių mokėtojo prašymo, nustatyta mokestinė permoka ar skirtumas įskaitomi nepriemokoms padengti pagal šios Tvarkos 18 ir 19 punktus (išskyrus 19.7 ir 19.8 papunkčius bei Tvarkos 15 ir 151 punktuose nustatytas išimtis).“

2. Papildau Mokestinių prievolių įskaitymo tvarką nauju 151 punktu ir šį punktą išdėstau taip:

„151. Tik pagal mokesčių mokėtojo prašymą mokesčių permoka ar skirtumu gali būti įskaitomos:

151.1. patikrinimo metu priskaičiuotų mokesčių, baudų, delspinigių ir kitų įmokų sumos nepraėjus Mokesčių administravimo įstatymo X skyriuje nustatytiems apskundimo terminams;

151.2. Mokesčių administravimo įstatymo X skyriuje nustatyta tvarka ginčijamų mokesčių, baudų, delspinigių ir kitų įmokų sumos.“

VIRŠININKĖ	VIOLETA LATVIENĖ